اونونجو درس
"وورغو"
بیردن آرتیق هئجاسى اولان سؤزلرى تلفوظ ائلهینده هئجالارین هامیسى بیر جۆر دئییلمز، بلکه اونلارین بیرى او بیریلرینه گؤره برک دئییلیر.
سؤزده بیر هئجانین برک دئییلمهسینه وورغو دئییلیر.
آذربایجان تۆرکجهسینین سؤزلرینین چوخوندا وورغو سؤزۆن سون هئجاسینا دۆشر. آمما دیلیمیزده ائله سؤزلر ده واردیر کى، وورغولارى آخیردا اولماز. مثلا امر فعللرینده وورغو بیرینجى هئجایا دۆشر. بعضا وورغونون غلط دئییلمهسى سؤزۆن معناسینین دَییشمهسینه سبب اولار: "گلین قوناقلاری قارشیلایاراق، بویورون ایچهری گلین_ دئدى" جۆمله سینده بیرینجى گلین سؤزۆ آددیر، وورغوسو سونوندا اولمالیدیر، آنجاق ایکینجى گلین امر فعلیدیر، اونا گؤره ده، وورغوسو بیرینجى هئجادا اولمالیدیر.
azb_Arab azb_Arab azb_Arab azb_Arab azb_Arab